SÜRGŐSSÉGI INDÍTVÁNY

**a Gazdasági és Városstratégiai Bizottság 2018. február 12-i ülésére**

**Javaslat a Haladás Sportkomplexum Fejlesztő Nonprofit Kft. működéséről szóló tájékoztató megtárgyalására**

Tájékoztatom a Tisztelt Bizottságot, hogy a Közgyűlés a 404/2017. (XII.20.) Kgy. sz. határozatával felkérte a Haladás Sportkomplexum Fejlesztő Nonprofit Kft. ügyvezetőjét, hogy 2018. évben adjon folyamatos tájékoztatást a Sportkomplexum működéséről a Gazdasági és Városstratégiai Bizottság részére.

A társaság ügyvezetője elkészítette a tájékoztatót a Kft. működéséről, amely az előterjesztés mellékletét képezi.

Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) önkormányzati rendelet 14 § (1) bekezdése alapján terjesztem a sürgősségi indítványt a Tisztelt Bizottság elé, a sürgősség indoka, hogy a társaság ügyvezetője a tájékoztató elkészítésével a lehető leghosszabb működési időtartamot kívánta felölelni.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjenek.

**Szombathely, 2018. február 12.**

**/: Dr. Puskás Tivadar :/**

**Határozati javaslat**

**…./2018. (II. 12.) GVB. sz. határozat**

A Gazdasági és Városstratégiai Bizottság – a Közgyűlés 404/2017. (XII.20.) Kgy. sz. határozatában kapott felhatalmazása alapján – a Haladás Sportkomplexum Fejlesztő Nonprofit Kft. ügyvezetőjének a Sportkomplexum működéséről adott tájékoztatását tudomásul veszi.

**Felelős:** Lendvai Ferenc, a Gazdasági és Városstratégiai Bizottság elnöke

(végrehajtásért: Lakézi Gábor, a Városüzemeltetési Osztály vezetője,

Ár János, a Haladás Sportkomplexum Fejlesztő Nonprofit Kft. ügyvezetője)

**Határidő**: azonnal